એક સમાન જ્ઞાાન કૌશલ્ય ધરાવતા અને લગભગ સરખી જવાબદારી નીભાવતા કર્મચારીઓ, એકસરખા સ્ફૂર્તીલા કે એક સરખા અભિપ્રેરિત નથી હોતા, કેટલાક અત્યંત સ્ફૂર્તીલા કર્મચારીઓ, તેમને સોંપેલી કામગીરીમાં ગળાડૂબ રહી, અત્યંત દક્ષતાથી, કામગીરીને સંપન્ન કરતા દેખાય છે- કલાકો સુધી કામમાં વ્યસ્ત હોવા છતાં, થાકનો અણસાર દેખાતો નથી અને નવી નવી જવાબદારીઓ લેવા ઉત્સુક હોય છે; તો કેટલાક તેમને સોંપેલી કામગીરી, સંચાલકોના અપેક્ષિત ધોરણો પ્રમાણે સંપન્ન કરી, સંતોષ અનુભવતા હોય છે, પરંતુ કેટલાક કર્મચારીઓ સતત હતોત્સાહિત, વિષાદપૂર્ણ અને માસૂમ લાગતા હોય છે.